[image: image1.png]ROMANIA




Parlamentul României

Camera Deputaţilor
PAGE  

	COMISIA PENTRU MUNCĂ ŞI PROTECŢIE SOCIALĂ



	Bucureşti,
	1 iulie 2008

	Nr.
	27/140 


R A P O R T

asupra propunerii legislative pentru modificarea şi completarea Decretului-Lege nr.118/1990 privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite în prizonieri

În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr. PLx 192 din 14 aprilie 2008 cu dezbaterea pe fond în procedură obişnuită a propunerii legislative pentru modificarea şi completarea Decretului–Lege nr.118/1990 privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite în prizonieri.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.1550/11.12.2007)
· avizul negativ al Comisiei juridice, de disciplină şi imunităţi (nr.31/320/12.05.2008)
· avizul favorabil al Comisiei pentru drepturile omului, culte şi problemele minorităţilor naţionale (nr.25/203/19.06.2008)
· punctul de vedere negativ al Guvernului (nr.3205/30.11.2007).
 Propunerea legislativă are ca obiect de reglementare modificarea art.3 alin.(3) din Decretul-Lege nr.118/1990 în sensul actualizării indemnizaţiilor acordate beneficiarilor acestui act normativ, concomitent cu majorarea punctului de pensie sau odată cu indexările aplicate pensiilor şi celorlalte drepturi de asigurări sociale de stat, cu acelaşi procent.
Comisia propune Plenului Camerei Deputaţilor respingerea  iniţiativei legislative din următoarele considerente:

· conform prevederilor art.4 alin.(3) din Decretul-Lege nr.118/1990 indemnizaţiile cuvenite persoanelor beneficiare „se indexează prin hotărâre a Guvernului” ele nefiind stabilite în funcţie de nivelul celorlalte venituri pe care le are o persoană din această categorie. Ca atare, ele nu pot fi majorate concomitent cu majorarea punctului de pensie, întrucât aceste indemnizaţii sunt finanţate de la bugetul de stat, iar sistemul public de pensii funcţionează pe baza principiului contributivităţii, drepturile de asigurări sociale acordându-se doar în temeiul acestor contribuţii;
· modificarea modului de indexare pentru aceste categorii va crea un precedent şi pentru alţi beneficiari de indemnizaţii sau drepturi reparatorii acordate în baza altor legi speciale (veteranii de război, persoanele persecutate din motive etnice, etc.).
Propunerea legislativă face parte din categoria legilor ordinare, conform prevederilor art.73 alin.(1) din Constituţia României, republicată. 

La lucrările comisiei care au avut loc în data de 24 iunie 2008 au fost prezenţi 17 deputaţi, din totalul de 19 membri ai comisiei.

Raportul comisiei a fost adoptat cu unanimitate de voturi.
 Propunerea legislativă a fost respinsă de Senat în şedinţa din 8 aprilie 2008.
Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 

Consilier Elena MESAROŞ

Întocmit,
Expert Monica Rallu CURTA










1/3
PAGE  
2/3

[image: image1.png]